Kabupaten Agam

Kabupaten Agam ialah sebuah kabupaten yang terletak di provinsi Sumatera Barat, Indonesia. Penamaan kabupaten ini dengan nama kabupaten Agam, berpandukan tambo, di mana pada waktu dahulu, beberapa nagari yang berada dalam kawasan kabupaten ini sekarang dikenali dengan nama Luhak Agam. Pada pertengahan 2024, jumlah penduduk Agam sebanyak 532,178 orang.
Sejarah

Kawasan kabupaten ini bermula dari kumpulan beberapa nagari yang pernah ada dalam kawasan Luhak Agam. Pada masa pemerintahan Hindia Belanda, kawasan ini dijadikan sebagai Onderafdeeling Oud Agam dengan bandar Bukittinggi sebagai pusat bandarnya ketika itu. Pada 7 Januari 1998, pusat bandar bagi kabupaten Agam secara rasmi dipindahkan ke Lubuk Basung.
Geografi

Kabupaten Agam mempunyai keluasan 2,232.30 km², atau bersamaan 5.29% dari keluasan provinsi Sumatera Barat. Kabupaten ini direntangi oleh kawasan pergunungan yang terbentuk dari 2 jalur lembangan, iaitu Sungai Agam di bahagian utara dan Sungai Antokan di bagian selatan. Pulau Tangah dan Pulau Ujung ialah dua buah pulau yang terdapat di kabupaten Agam dengan masing-masing berkeluasan 1km².

Kabupaten Agam memiliki pesisir pantai sepanjang 43 km dan sungai kecil yang bermuara di Lautan Hindi, seperti Sungai Agam, dan Sungai Antokan. Di kabupaten ini terdapat dua buah gunung, iaitu gunung Marapi di kecamatan Banuhampu dan gunung Singgalang di kecamatan IV Koto yang masing-masing memiliki ketinggian 2,891 meter dan 2,877 meter. Selain itu, terdapat juga sebuah tasik di kecamatan Tanjung Raya, iaitu tasik Maninjau yang memiliki luas 9.95km².

Lebih daripada 38.1% keluasan kabupaten ini, atau sekitar 85 km² ialah kawasan yang masih dilitupi hutan lebat. Hutan-hutan tersebut, selain menjadi kawasan tadahan air, ialah tempat bagi pelbagai binatang yang dilindungi, di antaranya harimau Sumatera, rusa, kijang, siamang, dan pelbagai jenis burung seperti burung kuang, burung merbok, burung pungguk, dan burung balam.
Sempadan kawasan

Kabupaten Agam memiliki sempadan kawasan pentadbiran dengan Kabupaten Pasaman dan Kabupaten Pasaman Barat di utara, Kabupaten Tanah Datar dan Kabupaten Padang Pariaman di selatan, Kabupaten Padang Pariaman dan Lautan Hindi di barat, dan Kabupaten Lima Puluh Kota di timur. Bandar Bukittinggi ialah enklaf dari kabupaten ini.
Pemerintahan

Sejak pewartaan Peraturan Pemerintah Nombor 84 Tahun 1999 mengenai perubahan sempadan kawasan bandar Bukittinggi dan kabupaten Agam, timbul konflik dan bantahan daripada masyarakat yang kawasannya dimasukkan ke dalam kawasan pentadbiran bandar Bukittinggi. Masyarakat Agam merasa selesa dengan pendekatan pemerintahan nagari berbanding dalam sistem kelurahan.
Bupati

Setiap kabupaten diketuai oleh seorang bupati. Sebelum 2005, bupati dipilih oleh anggota Dewan Perwakilan Rakyat Daerah, tetapi selepas penggubalan undang-undang baharu pada 2004, bupati dipilih secara langsung oleh rakyat melalui pilihan raya ketua daerah, atau Pilkada. Pilihan raya kepala daerah pertama kali diadakan pada Jun 2005.
Dewan Perwakilan
Kecamatan

Kabupaten Agam terdiri daripada 16 kecamatan, 92 nagari, dan 467 jorong dengan pusat bandar terletak di Lubuk Basung.

Senarai kecamatan dan kelurahan di Kabupaten Agam, adalah sebagai berikut:
Rujukan


Pautan luar

* www.agamkab.go.id Situs web resmi kabupaten Agam
* regionalinvestment.com Profil Daerah Kabupaten Agam
* www.depdagri.go.id Kabupaten Agam



Kategori:Kabupaten di Sumatera Barat
Kategori:Kabupaten di Indonesia
Kategori:Luak Agam